Document ID: 31981R1111

KOMISSION ASETUS (ETY) N:o 1111/81,
annettu 28 päivänä huhtikuuta 1981,
vientituen myöntämisen erityisistä edellytyksistä tietyille sianliha-alan tuotteille annetun asetuksen (ETY) N:o 171/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 2966/80 (), ja erityisesti sen 15 artiklan 6 kohdan ja 22 artiklan,
ottaa huomioon vientitukien myöntämistä ja niiden määrän vahvistamisperusteita koskevista yleisistä säännöistä sianliha-alalla 29 päivänä lokakuuta 1975 annetun neuvoston asetuksen (ETY) N:o 2768/75 () ja erityisesti sen 7 artiklan 3 kohdan,
sekä katsoo, että
komission asetuksessa (ETY) N:o 171/78 () vahvistetaan tietyt laatuvaatimukset vientituotteille, joille haetaan vientitukea; on ilmennyt, etteivät nämä vaatimukset enää käsitä kaikkia yhteisön myyntikelpoista laatua olevia makkaralajeja; näitä tuotteita koskevia laatuvaatimuksia ja määritysmenetelmiä olisi siten mukautettava,
tässä yhteydessä olisi vientituotteiden laaduntarkastuksen standardoitujen määritysmenetelmien nimitykset ajanmukaistettava, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 171/78 seuraavasti:
1. Korvataan liitteen I yhteisen tullitariffin alanimikkeeseen ex 16.01 B kuuluvia tuotteita koskevat määräykset seuraavasti:
TAULUKON PAIKKA
2. Korvataan asetuksen (ETY) N:o 171/78 liite II tämän asetuksen liitteellä.
2 artikla
Tämä asetus tulee voimaan 1 päivänä toukokuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 1981.

Labels: 0
3
17